**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 10.01.2025**

|  |  |  |  |  |  |
| --- | --- | --- | --- | --- | --- |
| Vendimet për DISKUTIM PUBLIK | | | | | |
| # | Kandidati | Specializimi | Tema e punimit | Komisioni | |
| 1 | Anjeza Pepaj | M.Histori | Opinionet e mësimdhënësve për rolin e strategjive mësimore në historisë në arritjen e kompetencës-nxënës i suksesshëm | Kryetar/e | Dr.Bahtije Gërbeshi Zylfiu |
| Mentor/e | Dr.Veli Kryeziu |
| Anetar/e | Dr.Sedat Baraliu |
| 2 | Diellza Imeri | M.Histori | Ndikimi i strategjive mësimore në përmirësimin e rezultateve të të nxënit në lëndën e historisë | Kryetar/e | Dr.Veli Kryeziu |
| Mentor/e | Dr. Bahtije Gërbeshi Zylfiu |
| Anetar/e | Dr. Sedat Baraliu |
| 3 | Blenda Krasniqi | M.Histori | Ndikimi i simulimeve në përmirësimin e rezultateve të të nxënit në lëndën e historisë | Kryetar/e | Sedat Baraliu |
| Mentor/e | Dr.Bahtije Gërbeshi Zylfiu |
| Anetar/e | Dr.Ethem Çeku |
| 4 | Visar Veseli | M.Histori | Ndikimi i detyrave te shtëpisë në përmirësim e rezultateve të të nxënit të nxënësve në lëndën e historisë | Kryetar/e | Dr. Bahtije Gërbeshi- Zylfiu |
| Mentor/e | Dr. Sedat Baraliu |
| Anetar/e | Dr. Veli Kryeziu |
| 5 | Adelina Havolli | M.Histori | Planifikimi i mësimdhënies efektive në lëndën e historisë për një zhvillim të qëndrueshëm | Kryetar/e | Dr. SedatBaraliu |
| Mentor/e | Dr. Veli Kryeziu |
| Anetar/e | Dr. Tomor Çela |
| 6 |  |  |  | Kryetar/e |  |
| Mentor/e |  |
| Anetar/e |  |

**Kandidati/ja: 1.** AnjezaPepaj

Tema: **Opinionet e mësimdhënësve për rolin e strategjive mësimore në mësimdhënien e historisë në arritjen e kompetencës-nxënës i suksesshëm**

**ABSTRAKTI**

Mësimdhënia e historisë është më e suksesshme nëse përdoren strategjitë efektive në të nxënit të lëndës së historisë. Strategjitë e mësimdhënies janë efektive në zhvillimin e orës mësimore ku mësimdhënësi kanë në dispozicion një sërë strategji që e bëjnë orën atraktive.

Qëllimi i këtij hulumtimi është të evidentojë opinionet e mësimdhënësve për rolin, ndikim dhe rëndësinë e strategjive efektive në lëndën e historisë, të identifikojë se cilat strategji janë fleksibile dhe që janë të përshtatshme në përmbushjen e objektivave mësimore.

Për realizimin e këtij hulumtimi kemi përdorur metodën cilësore. Instrumentet që janë shfrytëzuar për realizimin e këtij hulumtimi ka qenë: intervista e gjysmë-e strukturuar.

Intervista e gjysmë e strukturuar është realizuar nga 20 mësimdhënës të lëndës së historisë që punojnë në komunën e Deçanit ku kem, marr opinionet e tyre për rolin e strategjive në lëndën e historisë.

Nga intervista gjysmë-strukturuar ne arritëm të kuptojmë ndikimin e strategjive, ku u realizua në bashkëpunim më mësimdhënësit duke pasur mundësi të flasim për opinioneve e tyre dhe përvojat e tyre për përdorimin e strategjive mësimore në të nxënit e lëndës së historisë. Dhe e kuptuam që përmes strategjitë mësimore a mund të zhvillohet kompetencën nxënës i suksesshëm në lëndën e historisë duke e realizuar në bashkëpunim më nxënësit.

Rezultatet e arritura nga ky hulumtim na ndihmuan në kuptimin e ndikimit të strategjive në të nxënit të lëndës së historisë.

*Fjalët kyçe: Histori, mësimdhënia, strategjitë, shkolla, të nxënit*

**Kandidati/ja: 2.** Diellza Imeri

Tema: **Ndikimi i strategjive mësimore në përmirësimin e rezultateve të të nxënit në lëndën e historisë**

**ABSTRAKTI**

Mësimdhënia e lëndës së historisë është e suksesshme atëherë kur përdorim strategjitë e duhura mësimore.Në anën tjetër strategjitë mësimore kanë ndikim të drejtëpërdrejtë edhe në përmirësimin e rezultateve mësimore dhe jo vetëm.

Strategjitë mësimore janë metodat dhe teknikat që përdoren nga mësimdhënësit në lëndën e historisë duke synuar të plotësohen nevojat dhe stilet e të nxënit të çdo nxënësi, që lënda të jetë më atraktive për ata, dhe gjithashtu të zhvillojnë aftësitë kritike dhe interpretuese, duke krijuar kështu një mjedis gjithëpërfshirës dhe më argëtues për nxënësit.

Përmes këtij hulumtimi paraqitet ndikimi i strategjive mësimore në përmirësimin e rezultateve të të nxënit në lëndën e historisë. Për realizimin e këtij hulumtimi është përdorur metoda cilësore, e cila ka përfshirë para dhe pas testin me dy grupe nxënësish, grupin e kontrollit dhe grupin eksperimental, ku secili grup përbëhej nga 25 nxënës të klasës së VIII, të ndarë në dy paralele. Hulumtimi është realizuar në SHFMU “Shaban Jashari” në Skënderaj. Mbledhja e të dhënave është bërë fillimisht përmes para testit, për të matur njohurit paraprake në të dy grupet, pastaj në grupin eksperimental u zbatua një qasje e bazuar në strategji të ndryshme mësimore, ndërsa grupi i kontrollit ndoqi qasjen tradicionale. Pas përfundimit të kësaj përiudhe të dy grupet iu nënshtruan pas testit, për të matur ndryshimet në rezultatet e të nxënit.

Përveç para dhe pas testit me nxënës, është zhvilluar gjithashtu edhe intervista e gjysmëstrukturuar me mësimdhënës të lëndës së historisë, për të mbledhur perspektivat dhe përvojat e tyre mbi përdorimin e këtyre strategjive. Në intervistë morën pjesë 15 mësimdhënës, përfshirë këtu 9 femra dhe 6 meshkuj, të moshave 25 deri në 60 vjeç dhe me përvojë pune nga 2 deri në 30 vjet.

Rezultatet e dalura nga ky hulumtim, tregojnë se përdorimi i strategjive mësimore ka efekt pozitiv në përmirësimin e rezultateve mësimore në të nxënit e lëndës së historisë. Ky rezultat vë në pah rëndësinë e përdorimit të strategjive mësimore në praktikat e përditshme arsimore. Aplikimi i tyre mund të kontribuojë ndjeshëm në përmirësimin e cilësisë së mësimdhënies dhe të nxënit.

**Fjalët kyçe:***historia, mësimdhënia, strategjitë mësimore, shkolla, të nxënit.*

**Kandidati/ja: 3.** Blenda Krasniqi

Tema: **Ndikimi i simulimeve në përmirësimin e rezultateve të të nxënit në lëndën e historisë**

**ABSTRAKTI**

Përdorimi i simulimeve në mësimdhënien e historisë është një mjet unik për të nxitur interesin dhe entuziazmin e nxënësve për të mësuar gjëra të reja. Praktikimi i tyre jo vetëm që bën më atraktiv mësimin, por gjithashtu ndihmon në thellimin e kuptimit të ngjarjeve historike. Ato ofrojnë një mundësi të shkëlqyer për angazhimin e nxënësve në mësim, duke i bërë ata të përfshihen në procesin e të mësuarit të historisë.

Përmes këtij hulumtimi paraqitet ndikimi i simulimeve si një strategji mësimore inovative në përmirësimin e rezultateve të të nxënit në lëndën e Historisë. Realizimi i hulumtimit është bërë përmes metodës cilësore në shkollën “Dëshmorët e Kombit” në Pejë, duke përdorur simulimet gjatë procesit të mësimdhënies. Janë përfshirë dy grupe nxënësish, njëri kontroll dhe tjetri eksperimental, ku secili grup përbëhej nga 24 nxënës të klasës së nëntë.

Mbledhja e të dhënave është bërë fillimisht përmes një paratesti për të matur njohuritë fillestare të nxënësve nga të dy grupet. Në grupin eksperimental, për një periudhë dy mujore, janë përdorur strategji të ndryshme simulimi, si lojërat me role, simulimet kompjuterike dhe realiteti virtual. Pas kësaj periudhe, është realizuar një pas test me të dy grupet për të matur ndikimin e metodës së përdorur.

Rezultatet e hulumtimit tregojnë se përdorimi i simulimeve ka ndikuar pozitivisht në përmirësimin e rezultateve mësimore të nxënësve. Nxënësit e grupit eksperimental shfaqën përmirësim të dukshëm në kuptimin dhe interpretimin e ngjarjeve historike, duke përfituar nga qasjet praktike dhe përfshirja aktive. Duke qenë se përdorimi i simulimeve ka treguar efektivitet në rritjen e rezultateve të nxënësve në lëndën e historisë, rekomandohet që të integrohen më gjerësisht në praktikat mësimore përmes një planifikimi të mirëfilltë.

**Fjalët kyçe:** *historia, mësimdhënia, simulimet, shkolla, të nxënit.*

**Kandidati/ja: 4. Visar Veseli**

**Titulli i temës:Ndikimi i detyrave te shtëpisë në përmirësim e rezultateve të të nxënit të nxënësve në lëndën e historisë**

# ABSTRAKTI

Mësimdhënësit, nxënësit, prindërit dhe institucionet e menaxhimit të arsimit janë të interesuara për ndikimin e detyrave të shtëpisë në përmirësimin e rezultateve të të nxënit të nxënësve në përgjithësi, në motivimin e nxënësve në kryerjen e detyrave të shtëpisë, si dhe në motivimin e nxënëseve për të mësuar përmes detyrave të shtëpisë. Ky interesim ka qenë motiv edhe për mua duke e specifikuar ndikimin e detyrave të shtëpisë në përmirësimin e rezultateve të të nxënit në lëndën e historisë.

Përmes këtij hulumtimi jam përpjekur të identifikojmë se si ndikojnë detyrat e shtëpisë në përmirësimin e të nxënit në lëndën e historisë. Për të realizuar këtë hulumtim kemi parashtruar këtë pyetje hulumtimin:

1. Sa ndikojnë detyrat e shtëpisë në përmirësimin e rezultateve të të nxënit të nxënësve në lëndën e historisë.

Bazuar në pyetjen e hulumtimit, kemi ngremë këtë hipotezë:

* Nxënësit që kryejnë rregullisht detyrat e shtëpisë tregojnë rezultate më të larta të të nxënit në lëndën e historisë se sa nxënësit që nuk kryejnë rregullisht detyrat e shtëpisë.

Për t’i dhënë përgjigje pyetjes së hulumtimit kemi përdor metodën teorike, metodën kuazi eksperimentale dhe metodën e vëzhgimit. Ndërsa për mbledhjen e të dhënave kemi përdor instrumentet si: para - pas testin dhe vëzhgimin.

Nxënësit paraprakisht i kemi ndarë në dy grupe: në grupin e kontrollit ku kemi vepruar në mënyrë tradicionale dhe në grupin tjetër eksperimental ku kemi kryer intervenimin. Përmes këtij studimit kemi pritur që nxënësit që kryejnë rregullisht detyrat e shtëpisë, janë më të motivuar dhe më shpejtë dhe më lehtë i përmirësojnë rezultatet e të nxënit.

### Fjalët kyçe: *detyrat e shtëpisë, ndikim, përmirësim, rezultate të të nxënit*

**Kandidati/ja: 5. Adelina Havolli**

**Tema: Planifikimi i mësimdhënies efektive në lëndën e historisë për një zhvillim të qëndrueshëm**

**ABSTRAKTI**

Ndryshimet në sistemin arsimor të Kosovës kanë ndikuar direkt në mënyrat e mësimdhënies në shkollat tona. Si rezultat i këtyre ndryshimeve mësimdhënësit duhet të jenë të gatshëm për të reflektuar në aspekt të planifikimit të punës se tyre të përditshme. Planifikimi i mësimdhënies së historisë është i suksesshëm atëherë kur vëmë në funksion zhvillimin e njohurive te nxënësve për një mësimdhënie efektive. Objektivat janë elementi që bën dallimin mes një plani të suksesshëm ose jo, pasi kjo i lejon mësimdhënësit të masë suksesin.

Planifikimi mund të jetë metoda më e mirë e punës, dhe më efektive për të garantuar suksesin prandaj planifikimi e në veçanti planifikimi për një mësimdhënie efektive sjell rezultate shumë të mira kur ne si mësimdhënës dimë si ti përdorim metodat teknikat e strategjitë që sjellin deri tek mësimdhënia efektive për nxënësit, e në veçanti për nxënësit në lëndën e historisë. Në anën tjetër planifikimi ka ndikim te drejtpërdrejtë në një mësimdhënie efektive prandaj edhe zhvillimi i qëndrueshëm ka të bëjë me plotësimin e nevojave mjedisore, sociale dhe ekonomike të së tashmes pa kompromentuar mundësitë e brezave të ardhshëm për të plotësuar dhe ata nevojat e tyre kështu që planifikimi i suksesshëm orientohet rreth objektivave.

Qëllimi i këtij hulumtimi është të shohim se çfarë ndikimi ka planifikimi i mësimdhënies efektive për një zhvillim të qëndrueshëm. Gjithashtu , me anë të këtij hulumtimi ne synojmë që të shohim njohurit e nxënësve lidhur me zhvillimin te qëndrueshëm. Për realizimin e këtij hulumtimi do të përdorim metodën cilësore. Instrumentet që do të shfrytëzohen për realizimin e këtij hulumtimi do te jenë para testi ,pas testi dhe intervista e gjysmë strukturuar. Pjesëmarrës në këtë hulumtim do të jenë 15 mësimdhënës të historisë që punojnë në shkollat e Podujevës si dhe 60 nxënës te dy klasave të teta ku një grup kontrolli përfshin 30 nxënës dhe 30 nxënës grupi eksperimental. Rezultatet e marra nga ky hulumtim do të ndihmojnë në ndriçimin e ndikimit të planifikimit në lëndën e historisë në funksion të zgjerimit të njohurive te nxënësve lidhur me zhvillimin e qëndrueshëm.

***Fjalët kyçe: Historia, mësimdhënia, planifikimi, zhvillimi.***

# 

Tema:

**ABSTRAKT**

# **Kandidati/ja: 6.**

Tema:

**ABSTRAKT**